JohanHeinsen/ENO huggingface dataset:
Den Nord-Cimbriske Tilskuer, 1843-10-05
J Grækerland skal en Revolution være udbrudt, overalt i Landet hersker Misfornøielse, og tildeels Mangel og Nød; Tiltroen til Tingenes nærværende Tilstand svinder daglig, et Antal Familier ere allerede udvandrede til Tyrkiet, andre gjøre sig færdige til at følge efter; desuden paastaaer man at der finder Jntriguer Sted fra Uden, der selv skulle være rettede mod Kong Or tos Throne, og ved flere agtbare Huses Falissement er Creditten dybt rystet.
Den Nord-Cimbriske Tilskuer, 1843-10-05
J Tydskland har hist og her heller ikke været saa gandske roligt, skjøndt disse Uroligheder just ikke have været af politisk Tendents: i en Parentation, som en vis Decanus Sabel holdt over en Afdød i Heidelberg, forvandlede han Ligtalen til en Straffeprædiken over Borgerstandens private Liv, allerede under Talen yttrede man sin Uvillie, og om Aftenen omringede flere Tusinde Decanussens Bopæl, slog Vinduer og Døre ind, Gensdarmeriet maatte indskride, og Decanussen maatte forlade Byen. - J Carlsrube forefaldt for nogen Tid siden Uroligheder i Anledning af den russiske Officeer og Hr. Göler, hvilke som bekjendt begge duellerede og faldt, man angreb og slog Vinduer, ind i Hr. Habers Huus, (som skal have foranlediget Duellen) og Politiet har opdaget, at der blandt den foregivne Pøbel, saagar skal have befundet sig maskerede Adelige og Officerer, som skulle have kjølet deres Vrede for deres Kammerats Død, ved at slaae Fiendens Møller i Stykker.
Den Nord-Cimbriske Tilskuer, 1843-10-05
J Lüneborg ved Reven befandt sig i Slutningen af Septbr. Kongen af Preussen, Kongen af Hannover, Storhertugerne af Mecklenburg-Schwerin og Strelitz og Storhertugen af Oldenburg, Erkehertug Alvert af Østerrig, Prinds Frederich af Hessen, flere Prindser af Holsteen, og saamange i Fyrster, at man kan ansee det for en heel Fyrdstecongress. Under Manøvrerne ere ikke faa holsteenske Heste styrtede, fordi de ere saa smaae og kjøbrige. Under 29de Septbr. skrives allerede fra Lüneburg, at det sædvanlige Onde: "Sygdom havde indfundet sig i Leiren, og Folk faldt allerede hen som Fluer, især er dette Tilfældet med Holstenerne og Mecklenborgerne, og det er en Følge af at de ikke ere vante til at ligge i Telte, et Lazareth paa 600 Sænge er indrettet.
Den Nord-Cimbriske Tilskuer, 1843-10-05
J Bretagne har den sælsomme Skik hersket, at Brudgommen, efter Vielsesceremonien, først gav sin nye Ægtehalvdeel et Øresigen med de Ord: "Saadan smager det, naar Du gjør mig vred!" og derpaa et Kys med den Tilsætning: "Og saadan smager det, naar Du holder mig ved godt Humeur!" Nu begav det sig, at en lydsk Pige for ikke længe siden ægtede en Bretagner; hun fik rigtig Øresigenet, men da hun var ubekjendt med Skikken, oppebiede hun ikke Kysset, men gav Brudommen en saa kraftig Replik, at det fang for hans Øren. Fra den Tid af begynder den gamle Skik at tabe sig.
Den Nord-Cimbriske Tilskuer, 1843-10-05
J Forstaden, St. Germain gjør en elegante Skærfliber stor Opsigt i denne Tid. Han kjører om med sin Slibemaskine i en pragtfuld Phaeton som trækkes af en Fuldblodshingst.
Den Nord-Cimbriske Tilskuer, 1843-10-05
J Charlestown, i Nordamerika, hvor Magnetisering ogsaa drives som Modesag, er det for ikke længe siden passeret, at en ung. Mand, derhavde bragt en ligesaa smuk, som ung Dame i den magnetiske Søvn, blev saa umodstaaeligt til trukken af hendes Yndigheder, at han kyssede hende. Og - o Under! Kysset blev forrigt gjengjældt.
Den Nord-Cimbriske Tilskuer, 1843-10-05
Ved Spillebanken i Wiesbaden havde en Englænder tabt 6000 Pund i Roulette. Til Gjen gield gjennempryglede han Bankholderne saa frygteligt, at de bogstaveligen vare badede i deres Blod; derpaa sendte han 1000 Pund Sterl. til Stadens Kasse som frivillig Mulkt fordi han saaledes havde revancheret sig, og reiste videre. Nys døde i Wien, en 75 Aar gammel Grosserer, Biedermann; hans Vandel svarede til hans Navn; thi han havde ene sin Virksomhed og Redelighed at takke for sin uhyre Formue. For 60 Aar siden var han kommen fra Ungarn til Wien som en fattig Jødedreng. Han efterlader sig flere Millioner.
Den Nord-Cimbriske Tilskuer, 1843-10-05
Ved Naumburg har en eneste Lynstraale dræbt, 86 Faar i eet Ru. De døde Faar forbleve i deres Stilling, og faldt først om naar man berørte dem. Søndagen efter havde de Fattige Gilde, thi Physicus havde erklæret Faarenes Kjød for uskadeligt.
Den Nord-Cimbriske Tilskuer, 1843-10-05
Det nye Theater i Hamborg har paa egen Haand aabnet Forestillingerne med etslags Tragodie. Entreen var fri, Tilløbet uhyre. Fovestillingen varede uafbrudt hele næstafvigte Søndag og bestod i, at en Deel af denne prægtige, neppe fuldendte Bygning faldt ned.
Den Nord-Cimbriske Tilskuer, 1843-10-05
Budenlandsk. Hs. Maj. Kongen har i Torsdags og Fredags holdt Revue over det i Kbhvn, garnisonerende Jnfanterie paa Nørrefælled. (Aftbl.)
Den Nord-Cimbriske Tilskuer, 1843-10-05
Under 27de September er der igjennem Cancelliet udfærdiget et allerhøieste Patent, hvorved det islandske Alting sammenkaldes til Møde den 1ste Juli 1844. Althingets Forhandlinger skulle være sluttede inden een Maaned fra den Dag, da det, som meldt tager sin Begyndelse. (Coll. Td.)
Den Nord-Cimbriske Tilskuer, 1843-10-05
Den 19de Septbr. holdt Grundtvig et Foredrag i Danske Samfund, i Anledning af Kongens Fødselsdag. Der vare kun faa Tilhørere, efterdi det ikke var bekjendtgjort iforveien; men de, der hørte Oldingens begeistrede Tale, som aandede den ham saa egne Aand og Kraft, angrede vist ikke at have tilbragt denne Aften i Danske Samfund." Han begyndte med den Yttring: at hvormeget det end altid var hans faste og urokkelige Princip, altid at udtale sig aabent, saa havde han dog været i Tvivl, om han ogsaa denne Aften skulde gjøre det. Dette Selskab vilde han nemlig saare ugjerne forskaffe en brat Ende, og det stod jo med klare Ord, hvis man skulde troe Bladene, at et Selskab ikke maatte have Lov til at bestaae, naar det befattede sig med Politik. Det var nu just Politik. som han paa denne Dag vilde udtale, og det baade og indvortes udvortes Politik. Han vilde paa denne Høitidsdag udtale sit Ønske baade for Folket og for Kongen; men det bedste Ønske, han havde for Begge, var Ønsket om en nøie Forbindelse med Broderlandene. Han havde for ønsket, at de tre nordiske Riger maatte samles under een Krone, og han havde baade talt og skrevet derom, da Kong Frederik den Sjette var paa Valg til den svenske Throne; men en saadan Forbindelse higede han nu ikke efter, fordi det var hans Erkjendelse, at Folkene maatte frit og selvstændigt udvikle sig. Dog vilde han ønske Norden ei blot en videnskabelig Forening, men en Forbindelse, nøiere end det tydske Forbund, en Forbindelse til at værne om Nordens Selvstændighed og Frihed og til at kæmpe mod fælleds Fjender. Han vilde ønske, at en saadan Forbindelse maatte skee snart; thi Angrebet udenfra kunde i Sandhed ikke længe udeblive, ja han vilde ønske, at dette maatte skee i Kong Christians Dage; det var det bedste Ønske, han havde at bringe Kongen paa hans Fødselsdag. (Dannev.) Tivoli skal Tirsdagen den 26de f. M. have talt 12,000 Besøgere. Forlystelserne sammesteds vilde nu for denne Saison aldeles ophøre fra Mandagen den 2den October. Derimod skulde, ifald Veiret tillader det, omtrent de samme Forlystelser, som ved Vaurballerne, finde Sted i Fredags, Løverdags og Søndags. Hr. Lieutn. Carstensen, vil i denne Maaned gjøre en Udenlandsreise, for at recreere sig fra den Møie og Besværlighed han har havt i Sommer. Formodentlig vil han fra Paris og London, som han agter at besøge, medbringe nye Jdeer til Afverling og Forskjønnelse af Tivoli til næste Sommer, for at Publikums Smag i denne Forlystelse kan vedblive at holde sig. Jøvrigt vil Tivolis Terrain blive meget udvidet, da Committeen har leiet en ved Siden af det liggende Mark, hvorpaa flere nye Establissementer skulle opføres. (Rd. Av.)¬
Den Nord-Cimbriske Tilskuer, 1843-10-05
J forrige Uge taltes i Kjøbenhavn meget om en hemmelighedsfuld Jordefærd, der har fundet Sted paa den mosaiske Kirkegaard, hvorved Ligget, der efter Sigende var en Qvinde, som skal have ligget paa Fødselstiftelsen, kom i Jorden med Maske paa, uden at man har nogen vis Ahnelse om, hvem det har været. Naturligviis circulerer flere Rygter i denne Anledning, og eet af dem vilde endog fortælle, at det var Liget af en for kort Tid siden død, anseet Mand af den mosaiske Tro, som var bleven jordet paa Assistentskirkegaarden, og senere flyttet over paa den mosaiske Begravelsesplads. (Ah. Av.
Den Nord-Cimbriske Tilskuer, 1843-10-05
Den Person, som ved Concerten paa Sorgenfri Slot, i Anledning af Hs. Majestæt Kongens Fødselsdag, havde tilegnet sig Mille. Jenny Linds Diamants Armbaand (en Present af den svenske Konge til den feirede Sangerinde, blev opdaget derved, at han havde forseglet den Billet, hvormed han tilbagesendte Armbaandene, med en Kjøleknap, der senere blev kjendt som ham tilhørende. Han vedbliver endnu at paastaae, at han havde gjort det for Spøg. (Ab. Av. Om de tre for Tiden vacante Branddirecteurposter ere indgivne ikke færre end 230 Ansøgninger. (Ab. A.) Efterat flere, mindre betydelige Jldebrande i den fenere Tid have fundet Sted i Landskabet Nord-Dithmarsken, afbrændte Søndag Aften den 17de Septbr. i Heumisch, Neukirchen Sogn, tre Bygninger, hvorved det desværre viste sig utvivlsomt, at Jlden paa flere Steder var paasat. (Dithm. Td.)
Den Nord-Cimbriske Tilskuer, 1843-10-05
Biskop Tage Müller i Ribe bekjendtgjør under 16 Septbr. Følgende: Ved Høiesteretsdom af 31te Mai d. A. er en Sognepræst her i Stiftet ifunden en Mulet, af 200 Rbd., som skal tilfalde fattige Præsteenker i Stiftet. Begjæringen om Andeel i denne Mulct, bilagt med Attest om Fattigdom, kunne tilstilles Stiftsøvrigheden indtil October Maaneds Udgang d. A.
Den Nord-Cimbriske Tilskuer, 1843-10-05
J Fraugde i Nærheden af Odense har en Ulykkelig Pige i disse Dage født i Dølgsmaal og derpaa dræbt Fosteret ved med en Øre at give det 3 Slag, hvoraf det ene var i Hovedet, det andet over Maven.
Den Nord-Cimbriske Tilskuer, 1843-10-05
Skibs-Efterretninger. Onsdagen den 27de f. M. løb af Stabelen paa Nyholm, i Overværelse af Hs. Majestæt Kongen, og en talrig Mængde Mennesker, den skjønne Fregat"Gefion, paa 48 Kanoner. Den skal være den storste af vore Fregatter. (Aftbl.)
Den Nord-Cimbriske Tilskuer, 1843-10-05
Den 25de f. M., Aften eller Eftermiddag, indstrandede for Bovberg, i Ferring, et Skib, efter Sigende med 4 Mands Besætning, hvoraf Drengen ved Bjergningen druknede. Skibet skal være ladet med Tømmer. (Ringk. Av.)
Den Nord-Cimbriske Tilskuer, 1843-10-05
Fra Helgolland berettes, at i Natten til den 26de September er et lille eenmastet Fartøi strandet paa Sanden, nemlig Skibet "Coureren", Skipper Juul, fra Drammen bestemt til Varde med Trælast, Mandskabet er reddet.
Den Nord-Cimbriske Tilskuer, 1843-10-05
(Børsen.) Thisted. Natten til den 3die October indstrandede for Wangsaae nordre Strand Kufskibet de Nederlande", af Harlingen, Capitain J. H. Junker, kommende fra London med en Ladning bestaaende af 200 Kister Sukker, bestemt til Pillau og Königsberg. Capitainen druknede ved Jndstrandingen; men det øvrige Mandskab, Styrmanden og 4 Mand ræddede med Nod og Neppe Livet. Skibet sloges strax i Stykker paa Revlen, og hele Ladningen er aldeles tabt, med Undtagelse af et Par havarerede Kister.
Den Nord-Cimbriske Tilskuer, 1843-10-05
(Hamborg Cours var den 29de September paa London 13 Mk. 12 s. pr. L. Sterl. og paa Kjøbenhavn for 300 Mk. Banco 200 Rbd. Hamb. Cour 231; dansk grov Cour. 24 38. Schillinge 24 a 24 s. v. C. slettere end Banco.
Den Nord-Cimbriske Tilskuer, 1843-10-05
Kjøbenhavns Børs den 25de September 1843. Cours. Hamb. 2 M. - a vista 292 3/4; Species 200 solgtes til – s. - s.; Banco=Disconto 4 pCt. norske Speciessedler pr. 100 Specier - a - Rd. i Sedler; svenske Sedler pr. Rd. Rigsgjæld 47 3/4 a 48 Rbs. Tegn; 4 pCt. kongelige Obligationer (uden Renter) 102 1/2 a 103 Rd. Sedler, Nationalb.-Obligationer(af Laanet 4de Febr. 1820) – a - Rd. r. S.
Den Nord-Cimbriske Tilskuer, 1843-10-05
Agger Kanals Skibsliste. Jndk. den 29de Septbr.: Magneten, P. Poulsen, af Krik fra Christiansand til Thisted med Trælast. Udg. den 29de Septbr.: Ugland, J. Jacobsen af og til Grimstad fra Struer med Ballast og Kornv. Union, O. Svendsen af og til Christiansand fra Skive med dito. For Udgaaende laae i Kanalen den 1ste Octbr.:A. Faag af Lillesand; T. Wiige af Christiansand; O. Rasmussen af dito, og L. C. Schieldgaard af Thisted.
Den Nord-Cimbriske Tilskuer, 1843-10-05
Reisende med Dampskibet Hebe. Den 3die October fra Aalborg til Thisted, Skrædder Møller og Kbmd. v. Heide. Fra Thisted til Aalborg den 5te: Madam Bay, Propriet. Aagaard. Krigsraad Stockflett, Bagerdreng Kold. Til Nykjøbing; Jfr. Juul.
Den Nord-Cimbriske Tilskuer, 1843-10-05
AVERTISSEMENTS. Den annonerede Forestilling af mit optiske Panorama finder Sted, Fredag, Løverdag, Søndag, Mandag, Tirsdag og Onsdag. Thisted, den 5te Octbr. 1843. J. B. Gjørup.
Den Nord-Cimbriske Tilskuer, 1843-10-05
Auction. Efter vedkommende Strandingscommissionairs Begjæring, afholdes Fredagen den 13de October førstkommende om Formiddagen Klokken 9 paa Stranden, ved Blokhusene i Hvetboe Herred, offentlig Auction over hvad der er bjerget og indtil Auctionsdagen vil blive bjerget fra det sammesteds indstrandede Brigskib "Duke of Cambringe" ført af Capt. John Rob son. Det Bjergede bestaaer fornemmelig af Skibstømmer og Vrag, nogle Seil, 2 Skibsbaade, en DeelVandtønder, Malm, Kobber= og Jernbolte, samt endeel Skibsinventarium m. m. og forventes det at nogle Skibsankere og Kjettinger, samt endeel betydeligere Skibsinventarium vil blive bjerget inden Auctionen. Hvad der ikke kan bjerges sælges ved eet Opraab tilsidst. Lysthavende indbydes. Kiær og Hvetboe Herreders Contoir i Nørresundbye den 29de Septbr. 1843. N. Ostenfeldt.
Den Nord-Cimbriske Tilskuer, 1843-10-05
De sidste Afdrag paa Actierne i Dampskibet "Hebe vare forfaldne 22de f. M., maae jeg udbede mig Restancerne inden i Dag 8 Dage. For de Actionairer, som, grundet paa min Bekjendtgjørelse af 25de Juni d. A., træde i Afgjørelse med dHrr. Kæmmer Wulff i Aalborg, Kjøbmand S. Buchwaldt i Viborg eller Consul Rygaard i Holstebroe, bemærkes at Jnterims Qvitteringer erholdes hos disse Herrer, og skal vorde ombyttede med formelige Actiebreve, saasnart Committeen har modtaget Rentekammerets Resolution angaaende Forbruget af stemplet Papiir dertil. Thisted, den 5te October 1843. Paa Committeens Vegne, H. D. Lützhøft.
Den Nord-Cimbriske Tilskuer, 1843-10-05
Formedelst anden Bestemmelse agter Eieren af Sillerslevgaard i Østerassels Sogn paa Morsøe, underhaanden at bortsælge denne Gaard, hvis udmærket gode Jorder staaer for 6 Tdr. 4 Skpr. contribuabel Hartkorn og 1 Skp. 12 Alb. fri Hovedgaardstaxt, med sammes tilhørende Kirketiende. Bygningerne ere gode, og saavel Laden, der har Agerum, som Stalden nye og grundmurede. Den sædvanlige Udsæd er 9 Tdr. Rug, 10 Tdr. Byg, 3640 Tdr. Havre, 2 Tdr. Vikker og 8-10 Tdr. Kartofler. Herpaa holdes 5 Køer, 14 Stude, 3040 Faar. 5 Heste. Eiendommen kan tiltrædes 1ste April næste Aar, og herom handles med Eieren, der boer paa Gaarden.
Den Nord-Cimbriske Tilskuer, 1843-10-05
At Undertegnede, som hidtil vedbliver mit Udsalg af Modepynt, og modtager al Slags Skrædersyening, bekjendtgjøres herved; ligesom ogsaa at min Boepæl er ved Siden af Hr. Postmester Carstensens Gaard paa det lille Torv. Thisted, den 4de October 1843. Christiane Grønlund, fød Kold.
Den Nord-Cimbriske Tilskuer, 1843-10-05
Forskjellige Sorter Æbler, Pærer og Pergamutter faaes hos Skipper S. Møller.
Den Nord-Cimbriske Tilskuer, 1843-10-07
No. 1200. No. 1843. Thisted, Kongelig allernaadigst privilegerede Amtsavis. Avertissementstidende, eller Den nordcimbriske Tilskuer. Forsendes med Brevposten overalt i Danmark og Hertugdømmerne. Løverdagen den 7de October. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1843-10-07
Politiske Nyeheder. Tydskland. Fra Posen skrives under 28de Septbr.: Den 19de d. M. flere Timer efter Keiseren af Ruslands Gjennemreise, er der i Nærheden af den gjennempasserende Vogn med det keiserlige Cancellie, da den kjørte gjennem Forstaden Wallischen, falden et Skud. Dette har givet Anledning til en Undersøgelse, som føres af Authoriteterne med megen Jver, men man har endnu ikke kundet opdage hvad det har været. Natten til den 29de Septbr. bleve Jndvaanerne i Coblentz tvende Gange vaagnet ved Raab om Jldløs; første Gang var Jlden opkommet i et Huus paa Landeveien til Cøln i Nærheden af Byen, dette brændte tillige med Stalden og 4 Heste. Den anden Jldebrand fandt Sted Kl. 4 om Morgenen, da en smuk Gaard paa Øen Oberwarth gik op i Flammer. - Der tales nu fra Rhinen af, om at en Kongres skal finde Sted i de spanske Anliggender i Novbr. Maaned hvor baade Carlister og Christinos skulle have deres Talsmænd. – Den 29de Septbr. forefaldt i Lüneborg nogle urolige Optrin, paa Grund af at Kroeværterne, der udsælge Spise og Drikkevare havde struet Prisen for høit, og da Soldaterne forgiæves havde gjort Forestillinger derimod, toge de sig selv til Rette, kastede Telterne om, og hug disse, og alle Spise= og Drikkekar i Stykker; ja der siges endog, at en Uskyldig, der var kommen til for at tale med en Vært, har faaet et svært Sabelhug over Hovedet; men denne havde endnu saa megen Fatning, at han reev et Axelbaand af Gjerningsmanden, som deraf blev gjenkjendt og arresteret. Følgen af disse Spetakler har imidlertid været, at enhver Vært har faaet en Taxt for Spise og Drikke.
Den Nord-Cimbriske Tilskuer, 1843-10-07
Grækenland. Den Revolution, der har fundet Sted i Athen er gaaet for sig, uden Blodsudgydelse. Den græske Beopagter siger under 15de Septbr.: "Hellenerne havde opbudt alt for at faae deres Regjering til slaae ind paa en forden nationale Velfærd passende Bane, og londonner Conferentsen havde forgiæves indsendt en Note, hvori den anmodede Regjeringen om at afhjelpe det græske Folks Besværinger, og at sammenkalde Nationens Repræsentantere til en Generalforsamling, men intet skeede; den Bevægelse, som derfor udbrød, var forud besluttet i hele Landet. Kl. 2 om Natten til den 14de Septbr. forkyndte nogle i Luften fyrede Flinteskud, at Folket forsamlede sig i de forskjellige Stadsqvarterer i Athen, og hele Garnisonen marscherede til Slotspladsen, saasnart man var kommen under Kongens Vinduer, opstillede alle Tropperne sig der, Kongen viste sig her ved et af de lavest liggende Vinduer, han lovede med sit Ministerium, at tage Folkets og Armeens Begjæring i Overveielse, men Anføreren Commandanten Kalerg erklærede H. Majestæt, at Ministeriet ikke mere anerkjendtes, og at Statsraadet allerede be raadslog om de Skridt der under nærværende Omstændigheder maatte tages. Statsraadet indleverede strax derpaa et Forslag, som af Kongen blev sanctioneret; nemlig: at et nyt Ministerium skulle udnævnes, at en Nationalforsamling skulle sammenkaldes, og en ny Valglov forfattes. Nationalforsamlingen er ved et kongl. Dekret sammenkaldt inden 30 Dage. - J Chalkis, Nauplion og Missolunghi hove lignende Bevægelser have fundet Sted, som i Athen, det skal først være efter megen Modstræbelse, at Kong Otto indvilgede i de meddeelte Forslag; alle fremmede Embedsmænd, og selv de ved Banken ansatte Franskmænd have erholdt deres Afskeed.
Den Nord-Cimbriske Tilskuer, 1843-10-07
Spanien. Herfra lyde Beretningerne meere gunstig fra Catalonien, thi Oberst Prim har den 22de September ved St. Andre angrebet de forskandsede Jnsurgentere, og slaaet dem paa Flugten; Prim tog 200 til Fange, og de Øvrige bleve deels dræbte, deels have de grebet til Flugten; Ametler har derfor med sin lille Division maattet drage sig tilbage til Thina; det heed, at Tropperne ville angribe Jnsurgenterne i Barcelona. Central-Juntaisterne have i Barcelona Fortet Ataravanas, Porten, der fører til Havnen og en stor forskandset Caserne i deres Magt; men deres hele Stilling er blotstillet for Citadellets Kanoner. - Man frygtede imidlertid for Uroligheder i Valencia og Cadix. General Concha marscherede mod Zaragossa, og holder den strengt bloqueret, saa at det nu lader til at Regjeringen strider til alvorlige Foretagender. Ticherkessien. J Manchester Journal skrives: at det heed for kort Tid siden, at Russerne havde tilkjempet sig en glimrende Seier overde ticherkessiske Bjergfolk, efter troværdige Beretninger erfarer man nu følgende desangaaende: Abschaserne havde overfaldet 2 russiske Landsbyer allene i den Hensigt, for at bemægtige sig Beboernes Qvæg. Et russisk Strøifecorps, som erholdt Kundskab derom, drog Forstærkninger til sig, og marscherede det imøde; ved den derved opstaaede Kamp, blev Bjergbeboerne paa samme Tid angrebne af Russerne og Landsbyernes Be borre, de maatte derfor trække sig tilbage med et Tab af nogle og tyve Døde.
Den Nord-Cimbriske Tilskuer, 1843-10-07
Jtalien. Jøderne i Ancona have henvendt sig i Huset Rothschild med Bøn om at tale deres Sag hos Paven. Som den oprindelige Aarsag til det berygtede Jøde Edict anføres nu, at Huset Rothschild havde solgt en Gjældsfordring, paa Paven til den russiske Regjering, som dermed agtede at sætte Pavehoffet i Forlegenhed.
Den Nord-Cimbriske Tilskuer, 1843-10-07
- Rygtet vil imidlertid vide, at Jøderne i Ancong have forstrakt den pavelige Regjering med et Laan, og derved bevirket Decretets Tilbagekaldelse.
Den Nord-Cimbriske Tilskuer, 1843-10-07
Indenlandsk. Fædrelandet beklager, at den til Suppleant forde geistlige Medlemmer ved det islandske Alting udnævnte Provst Petersen til Thingøre er død for et Aar siden; han vil saaledes i intet Tilfælde komme til at give Møde. Berlingske Tidende forsikkrer derimod, at Hr. Provsten lever eller levede for kort Tid siden. - Vorherre kunde allernemmest afgjøre, hvo af Parterne der har Ret.
Den Nord-Cimbriske Tilskuer, 1843-10-07
Det kongl. danske Cancellie har tillagt den constituerede Stiftamtmand over Viborg Stift, Justitsraad Ridder Holm, Ordre til at møde i Skive Kjøbstad, for at prøve Forlig imellem Kjøbmand og Borgerrepræsentant J. Hald, paa den ene, og de øvrige Borgerrepræsentanter, paa den anden Side, over hvilke Hald, med Undtagelse af Dreiermester Meldgaard, har nedlagt 3 Marks Paastand.
Den Nord-Cimbriske Tilskuer, 1843-10-07
(Jyllandsp.) Som et Exempel paa, hvorledes et af de liberale Blades Modstandere skrive, anfører Fædrelandet følgende af "Aftenbladet: "J Anledning af det ungdommelig skandinaviske Samfunds øieblikkelige Afløsning af det aldrende skandinaviske Selskab er der ganske uvilkaarlig faldet mig en lille Historie ind. Det var engang af den kjøbenhavnske Politimester Hvidberg blevet paalagt Politibetjentene, at de skulde hindre Drengene fra om Vinteren at danne Glidebaner til Fare for de Gaaende. Jeg kom just den Tid engang over Slotspladsen, hvor en Deel Drenge vare isærd med Sligt, medens Politiet nærmede sig med stærke Skridt. J det samme kom flere aldrende, meget velklædte Mænd i en Hob over Pladsen, formodentlig fra et muntert Lag, nærmede sig den paabegyndte Bane, raabte: "Af Veien Drenge!" og glede nu Alle nok saa strunk afsted ligefor Politiets Næse. "Dannevirke fortæller, at da Staden Kiel var illumineret under Kongens sidste Ophold sammesteds, læstes følgende Jnscription uden paa en Restauration: "Wein-, Grog- und Bierschank, Aber keine FilialbankDen Mand, som, efter hans eget Sigende, for Spøg, paa Sorgenfri Slot tog Sangerinden Jenny Linds Præciosa, vil ikke blive tiltalt derfor, derimod er han ved et specielt kgl. Reskript afskediget fra hans Embede og - forviist Landet – det vil sige: Tiltalen eftergives ham, imod at han reiser til Udlandet. (Aarh. Av.) og ingensinde kommer her tilbage.